cyanic-selkie/wikianc huggingface dataset:
Fiasco
Fiasco (italiensk for 'flaske', fleirtal fiaschi) er ein korghaldar tradisjonelt brukt rundt nokre italienske vinflasker. Haldaren kunne verna flaskene mot støytar under transport, letta bering og hjelpa runde glasblåste flasker med å stå. I dag er flaskene brukt for visse vinar omfatta av opphavskontroll (Denominazione di origine controllata). Fiascoar blir typisk laga av bast eller halm.
Historie
Frå same tid finst dokument som nemner yrket fiascaio ('fiascomakar'). Flasker på denne tida var store, med storleikar som quarto (5,7 liter), mezzo quarto (2,28 liter) og metadella (1,4 liter). Eit dekret frå 1574 fastsette stoleiken på mezzo quarto-flaska og grunnla eit byrå som sjekka storleiken på fiascoen, som blei merkt med eit blysigill om han var godkjend. Fusk der ein brukte sigillen om att førte til ei ny ordning frå 1618 der merkinga blei sett på sjølve glasflaska, og i 1621 kom eit nytt dekret som sa at flaskeopningen skulle forseglast med smelta bly. Som følgje av dette blei bastdekket gjort kortare og utelate frå flaskehalsen og øvre delen av flaska, ei utforming fiascoen har halde på sidan.
Først på 1900-talet sysselsette fiascotilverkinga kring 1 000 glasblåsarar og 30 000 bastvevarar. Ein organisasjon for tilverkarane blei grunnlagd 1933 i Empoli. På 1950-talet byrja tilverkinga av både flasker og korger å automatiserast. Samstundes spreidde bruken seg av flasker i Bordeaux-stil (bordolese). I 1965 kom ein lov som fastsette at fiasco skulle brukast for visse tradisjonelle vinar, og emballasjen blei redda frå å forsvinna. Særleg chiantivin er kjend for å seljast i fiascoflaske.
Regau
Regau er ein kommune (Marktgemeinde) i Distriktet Vöcklabruck i forbundslandet Oberösterreich i Austerrike. Kommunen har ei flatevidd på 33,9 km² og 6 750 ibuarar (2017), fordelt på 36 ulike grender og landsbyar. Knapt 1500 menneske bur i den største landsbyen, Schalchham, dobbelt så mange som i kommunesenteret Regau, som ligg 429 meter over havet.
Fiasco
Eigenskaper
Fiasco blir i dag hovudsakleg laga av bast frå dunkjevle, på italienska kalla sala eller salicchio. Siva blir tørka i sola og bleika med svovel. Flettinga kan vera vassrett eller loddrett. Vanlegvis har ein brukt loddrette strå til lokal bruk og vassrette strå og ei meir solid utforming for eksportflasker. I desse vassrette fiascokorgene har ein ofte også teke med eit grønt og eit raudt band som saman med dei kvitlege stråa dannar dei italienske nasjonalfargane.
Botnen er ein runding laga av stråbitar. Fiascoen kan også ha handtak av tvinna fibrar.
Fiasko
«Fiasko» med tydinga 'totalt mislykka' heng på eit vis saman med korgene. Den første kjende bruken er frå Italia tidleg på 1800-talet, då det blei brukt om ei teateroppsetting som ikkje drog publikum. Ei vanleg tolking av den overførte tydinga er at omgrepet oppstod når nokon prøvde å blåsa ei fin flaske men berre lukkast med å få til noko halvflaskeaktig, ein fiasco.
Fylkesveg 616 i Nordland
Fylkesveg 616 i Nordland går mellom Dalselv og Djupvika i Sørfold kommune. Vegen er 4,8 km lang.
Atløy skule
Atløy skule er en barneskule som ligg på Atløyna i Askvoll kommune, Vestland.
Silahdar Damat Ali Pasja
Silahdar Damat Ali Pasja, òg kjend som Silahdar Ali Pasja,  var ein osmansk-tyrkisk general og storvesir.
Tida som storvesir
Kort tid etter han tiltredde i stillinga, oppnådde han å fornye Pruth-traktaten med Russland, og sikra slik den nordlege grensa for Det osmanske riket ved Dnepr.
Tidleg i 1715 flytta han merksemda si mot Morea (Peloponneshalvøya i det sørlege Hellas), som hadde vore under Republikken Venezia sidan Moreakrigen og freden i Karlowitz i 1699. Osmanarane hadde aldri gløymd dette tapet. Då venetianarane gav tilflukt for opprørarar frå Montenegro i provinsen deira Dalmatia, og somme av kjøpmennene deira var involvert i ein strud med osmanske fartøy, nytta Ottoman Porte (regjeringa) dette som tilskot til å erklære krig.
Det påfølgjande felttoget i 1715, leia av Silahdar Ali Pasha sjølv, vart ein stor suksess, og heile Morea fall raskt utan den osmanske armeen tapte særleg med menn.
Habsburgsk Austerrike, som var ein alliert av Venezia, erklærte derimot òg krig mot osmanarane. I 1716 flytta Ali Pasha til den austerrikske grensa, der han kommanderte den osmanske armeen mot austerrikske styrkar under prins Eugene av Savoie i slaget ved Petrovaradin (5. august 1716). Under slaget mista Ali Pasha livet. Han vart gravlagd i Beograd.
Etter han døydde vart han kalla Şehit Ali Pasha (martyr).
Skoroditt
Skoroditt er eit mineral som blir danna ved forvitring av arsenhaldige ertsar. Det er kjemisk eit jern(III)-arsenat, FeAsO4·2H2O. Mineralet er påvist frå Drag i Tysfjord og Blystadlia i Rælingen.
Skoroditt vart oppdaga i Erzgebirge i Sachsen i Tyskland. Det har namn frå det greske Skorodion, «kvitlauksaktig». Når det vert varma opp luktar det kvitlauk.
Fylkesveg 616 (fleirtyding)
Fylkesveg 616 finst i fleire fylke i Noreg:
Fylkesveg 1 i Akershus
Fylkesveg 1 i Akershus går mellom fylkesgrensa ved Rødkind og Tegnebyholtet i Vestby kommune. Vegen er 3,2 km lang.
Trondheim Sjakkforening
Trondheim Sjakkforening, skipa 20. januar 1994 er ein sjakklubb i Trondheim. Klubben er ei samanslåing av dei to tidlegare klubbane Trondhjems Schakklub og Arbeidernes Sjakklubb.
Etter samannslåinga av dei to tidlegare klubbane har TSF vore den leiande klubben i Trøndelag, og har fleire gonger delteke i eliteserien.
Kedvesem
«Kedvesem», kjend som «Kedvesem (Zoohacker Remix)» i samband med Eurovision Song Contest, var det ungarske bidraget i Eurovision Song Contest 2013 i Malmö i Sverige, framført på ungarsk av ByeAlex. Songen er skriven av Alex Márta og Zoltán Palásti Kovács.
A Dal 2013
ByeAlex sendte inn den ungarskspråklege songen «Kedvesem» til Médiaszolgáltatás-támogató és Vagyonkezelő Alap (MTVA) og vart vald ut til å delta i A Dal 2013, den ungarske uttakinga til Eurovision Song Contest 2013. Bidraget deltok i den andre kvartfinalen, gjekk vidare til den andre semifinalen og gjekk til slutt vidare til finalen. I finalen vann bidraget telefonrøystinga og fekk representere Ungarn.
Eurovision Song Contest 2013
I Eurovision Song Contest 2013 i Malmö i Sverige deltok Ungarn med ein remiks av songen med tittelen «Kedvesem (Zoohacker Remix)». Saman med Mónika Hoffmann hadde ein òg skrive eit refreng på svensk, men fekk ikkje framføre dette i tevlinga av di tidsfristen gjekk ut før den nye teksten var klår. Ungarn deltok i den andre semifinalen 16. mai 2013 og enda på åttandeplass med 66 poeng; tolv frå Sveits, ti frå Tyskland, åtte frå Finland, sju frå Albania, seks frå Belgia og Romania, fire frå San Marino, tre frå Israel, Georgia og Frankrike og to frå Latvia og Noreg. Hadde ein berre nytta telefonrøystar hadde bidraget åttandeplass med ei rangering på 8,39 og hadde ein berre nytta juryrøystar hadde bidraget enda på ellevteplass med ei rangering på 8,55. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane. Landet kvalifiserte seg dimed til finalen 18. mai 2013 der dei enda på tiandeplass med 84 poeng; tolv frå Tyskland, ti frå Finland og Sveits, åtte frå Albania, sju frå Nederland, seks frå San Marino og Bulgaria, fem frå Litauen, fire frå Estland og Kroatia, tre frå Sverige og Italia og to frå Hellas, Noreg og Serbia. Hadde ein berre nytta telefonrøystar hadde bidraget åttandeplass med ei rangering på 8,19 og hadde ein berre nytta juryrøystar hadde bidraget enda på 21. plass med ei rangering på 15,59. Dette var den tredje beste plasseringa til eit ungarsk bidrag og Kedvesem vart dimed eit av dei mest suksessfulle ungarske bidraga fram til 2013.
Actitis
Actitis er ei biologisk slekt i snipefamilien Scolopacidae. To svært like fugleartar er plassert i denne slekta. Strandsnipe, Actitis hypoleucos har hekkeutbreiing i Eurasia og overvintring i Afrika sør for Sahara, den orientalske regionen og i den australske regionen. Den andre arten, flekksnipe, Actitis macularia, har utbreiing avgrensa til Amerika.
Slektsnamnet Actitis er frå gamalgresk aktites, 'kystbuar'. Akte tyder 'kyst'.
Skildring
Kroppslengda på desse små vadarane ligg mellom 18 og 22 centimeter, med flekksnipa som den minste av desse to. Vekta varierer mellom ca. 20 og 90 gram. Begge er trekkjande vadarar, gråbrune på oversida og kvit under, med ein særeigen flukt på stive venger lågt over vatnet. Fjørdraktene er svært like, bortsett frå flekksnipene sin karakteristiske hekkefjærdrakt med kraftige mørke flekker på undersida. Begge artane har korte gule eller gulaktige bein og eit middels langt nebb. Nebbet er rett og berre litt lengre enn hovudet. Dette er særs lite sosiale fuglar og blir sjeldan sett i store flokkar.
Utbreiing
Strandsnipa hekkar frå Storbritannia tvers over Europa og Asia til Japan. Mange av desse trekker sørover for overvintring, men somme individ vil halde seg i område med kystklima i Vest-Europa gjennom vinteren. Dei mest vidstrekte overvintringsområda for strandsniper er kystane av Afrika og Afrika sør for Sahara. Vidare langs kystar av Den arabiske halvøya, Sør-Asia og Søraust-Asia, gjennom Indonesia, Ny-Guinea til Australia, i nokre år òg på øyar i det vestlege Stillehavet. Flekksnipene hekkar frå Alaska til den sørlege kysten av Hudsonbukta og derfrå til kysten av Labrador-halvøya. Overvintringsområdet til flekksnipene ligg i det sørlegaste USA inkludert Florida, gjennom Mellom-Amerika og Karibia til Sør-Amerika. Sørgrensa går gjennom nordlege Argentina, og i Chile til meir enn 42 ° sør.
Bhilspråk
Bhilspråk er ei gruppe vestlege indo-ariske språk som blir tala av bhilfolk i vestlege og sentrale delar av India. I 2011 hadde dei ulike språka rundt 21 millionar talarar til saman. Bhilspråk er hovudspråk i sørlege delar av Aravallifjella i Rajasthan, vestlege delar av Satpurafjella i Madhya Pradesh, nordvestlege delar av Maharashtra og sørlege delar av Gujarat.
Slektskap
Bhilspråk ligg midtvegs mellom gujarati og rajasthani–marwarispråk.
Språk
Språkgruppa omfattar desse språka:
Vasavi blir tala av bhilfolk, men er nærare i slekt med gujarati.
Skutteruditt
Skutteruditt er eit tinnkvitt mineral, eit kubisk koboltarsenid, CoAs3. Det er ein viktig bestanddel i einskilde koboltmalmer. Smaltitt eller smaltin er ein varietet med underskot på arsen, CoAs3−x.
Det vart oppdaga i koboltførekomstane ved Skutterud på Modum i Noreg i 1845.
Fylkesveg 542 (fleirtyding)
Fylkesveg 542 finst i fleire fylke i Noreg:
Fylkesveg 1 i Aust-Agder
Fylkesveg 1 i Aust-Agder går mellom Laget i Tvedestrand kommune og Fie i Risør kommune. Vegen er 8,8 km lang.
Thumri
Thumri (hindi ठुमरी, ṭhumrī) er ein vokal musikksjanger eller stil innan nordindisk musikk. Han er særleg knytt til kjærleiksdikt og folkesong frå Uttar Pradesh, men det finst regionale variasjonar.
Tekstane i thumri er knytte til bhaktirørsla, som ofte uttrykker religiøse kjensler gjennom romantisk kjærleik. Dei tek ofte for seg tilhøvet mellom Radha og Krishna. Songaren held seg nøye til orda i teksten, men kan gå over frå den opphavlege ragaen til ein annan som han meiner passar til kjenslene i teksten, før han vender tilbake til den opphavlege ragaen.
Epitaph av King Crimson
Epitaph er eit 4-dobbelt album med konsertopptak og radioopptak av bandet King Crimson. Albumet kom ut i 1997. Volum 1 og 2 var tilgjengeleg for sal i butikkar og desse inneheldt ein notis med instruksjonar til korleis ein kunne få tak i volum 3 og 4 via postbestilling.
Disk to (50:29)
Spelt inn 14. desember 1969 i Fillmore West i San Francisco i USA
Disk tre (55:27)
Spelt inn 9. august 1969 i Plumpton Racetrack (ved Ninth National Jazz and Blues Festival) i Streat i Storbritannia
Disk fire(62:47)
Spelt inn 7. september 1969 i Chesterfield Jazz Club i Chesterfield i Storbritannia.
Bastfiber
Bast eller bastfiber er ein type plantefiber vunne ut frå visse ytre delar av stammar og stenglar frå ulike plantar. Det kan brukast til å laga tekstilar, tau, korger og anna flettverk.
Johan Michaelsen
Johan Carl Christian Michaelsen, eller daud 18020, var ein stukkatør og målar frå Rendsborg i Holstein som var aktiv i Noreg i om lag tretti år.
Michaelsen var utdanna i Danmark og Tyskland. Kring 1770 kom han til Trondheim, der han arbeidde med stukk og dekorasjonsmåling ei ti års tid. Han var «umåteleg allsidig og arbeidsam, måla bilete og veggdekorasjonar med landskap, bib[elske] motiv byprospekt, portrett og familiegrupper». Som den beste stukkatøren i landet på 1700-talet etterlet han seg mange dekorative brannmurar og takhimlingar. Frå 1783 budde han i Bergen, iallfall så langt arkiva rekker. Størstedelen av Michaelsen sine arbeid finst i Trondheim, elles finst arbeid etter han langs kysten sørover til og med Bergen.
Orkdal Sjakklubb
Orkdal Sjakklubb, skipa 1988, er ein sjakklubb i Orkdal i Sør-Trøndelag. Klubben har i fleire år vært deltakarar i Midt-Norgeserien i Seriesjakken.
The Accent
The Accent var eit engelsk psykedelisk rockeband frå Yorkshire. Opphavleg kalla dei seg The Blue Blood Group, men då dei flytta til London i 1966 endra dei namn til The Accent. Dei skaffa seg fast spelejobb på Billy Walker sin Upper Cut Club og vart der oppdaga av sjefen i Blue Horizon Records, Mike Vernon, som òg produserte den einaste singelen dei gav ut. Singelen kom ut i 1967 og heitte «Red Sky at Night» med B-sida «Wind of Change» og kom ut på Decca Records.
Karakulsau
Karakulsau er ein sauerase som opphavleg kjem frå Sentral-Asia/sørvestlege Asia, men som no finst i mange delar av verda, særleg i det sørvestlege Afrika. Karakulsauen er ein såkalla feitthalesau eller tjukkhalesau. Dyra har ein brei hale der det er lagra ein næringsreserve som hjelper dei til å overleve under ekstreme tilhøve. Slik kan dei leve i område der temparaturen kan variere mellom 50 varmegradar C til 40 kuldegradar C. Karakulsauen kan dessutan gjere seg nytte av det salte vatnet som finst på steppene i Usbekistan.
Karakulsauen er kjend for at skinnet av nyfødde lam vert nytta som pelsverk, såkalla persianar. Når skinnet kjem frå foster som er aborterte av naturlege årsaker (abortar skjer etter måten ofte på grunn av dei karrige tilhøva desse dyra lever under), vert skinnet gjerne kalla Breitschwanz. Lammepelsen er til vanleg svart, men det finst òg til tider lam i ulike nyansar av gråbrunt, og i særsynte høve jamvel kvite. Dei vaksne sauene er grå. Søyene vert ofte nytta som mjølkedyr.
Oslo Kunstforening
Oslo Kunstforening er ei kunstforeining som driv eit galleri for samtidskunst i Rådhusgata 19 i Oslo, ein bygning frå fyrste halvparten av 1600-talet, og den eldste av bygningane som er teke vare på frå Christiania. Kunstforeininga hadde tidlegare lokale i St. Olavs plass 5 i Oslo frå 1882, saman med Kunstindustrimuseet fram til 1904, og har hatt dei noverande lokala i Rådhusgata frå 1937.
Kunstforeininga vart skipa i 1836 av diktaren J.S. Welhaven, bokhandlaren Johan Dahl og juristen og politikaren Frederik Stang. Førebileta var Københavns Kunstforening frå 1820-talet, Kunstverein i Dresden frå 1828, og Düsseldorf frå 1829, og meininga var at det kunstinteresserte publikum skulle vere med på å syte for at det vart ein fast utstillingsstad for biletkunst i Noreg. Dette gjekk føre seg eit par år før det vart vedteke å etablere Nasjonalgalleriet. Eit fast galleri som vart skipa i 1849, vart i hovudsak overteke av Nasjonalgalleriet seinare.
Foreininga er ein ikkje-kommersiell medlemsorganisasjon, og er den eldste kunstinstitusjonen og medlemsorganisasjonen i norsk kulturliv. Hovudmålet er å stø norske kunstnarar, og å presentere internasjonale kunstnarar for fyrste gong i Noreg. Frå 1986 har kunstforeining delt ut årlege kunststipend med stønad frå dåverande Sparebanken Oslo og Akershus, og i 2008 tok Sparebankstiftelsen DNB i samarbeid med Oslo Kunstforening til å dele ut stipend til ein utvald kunstnar etter ein kunstfagleg juryering. Foreininga mottek elles økonomisk stønad til drifta frå Oslo kommune og Kulturrådet.
Då kunstforeininga ser det som ein del av sitt oppdrag å bidra til at norske og internasjonale kunstnarar vert ålment kjende, arbeider foreininga kontinuerleg med at kunstnarar som er aktuelle i foreininga sitt utstillingsprogram vert skrivne inn i Wikipedia.
Akrokorint
Akrokorint (gresk Ακροκόρινθος, Akrokórinthos), Korints akropolis, er ei monolittisk høgd over den antikke byen Korint. Den akhaiske akropolisen i byen som allereie var ei lett forsvart stilling på grunn av geomorfologien, vart ytterlegare tungt befesta under Austromarriket sidan han vart setet for strategosen av Themaen av Hellas. Seinare vart han ei festning for frankarane etter det fjerde krosstoget, venetianarane og osmanarane.
Med den sikre vassforsyninga si vart festninga i Akrokorint brukt som siste forsvarslinje i det sørlege Hellas for å stå imot fiendar som freista å trenge seg inn på Peloponnes-halvøya. Tre ytre murar utgjorde dei menneskeskapte festningsverka på høgda. På den høgaste toppen på staden stod eit tempel til Afrodite som vart kristna som kyrkje før det seinare vart ein moské. Det amerikanske instituttet i Aten byrja utgravingar i 1929. For tida er Akrokorint ei av dei viktigaste mellomalderske borgene i Hellas.
Slavikitt
Slavikitt er eit gulaktig mineral som blir danna ved forvitring av sulfidhaldige skifrar. Den kjemiske formelen NaMg2Fe5(SO4)7(OH)6· 33H2O.
Det er identifisert frå Bøverdalen og er kalla opp etter F. Slavik (1876–1957), ein tsjekkisk mineralog.
Fylkesveg 12 i Aust-Agder
Fylkesveg 12 i Aust-Agder går mellom Hopestrand og Nipe i Risør kommune. Vegen er 2,5 km lang.
Den store tyrkiske krigen
Den store tyrkiske krigen syner til ei rekkje konfliktar mellom Det osmanske riket og samtidige makter i Europa, som gjekk saman i Den heilage ligaen på andre halvdel av 1600-talet.
1667–1683
Den vesle polske styrken stod imot omleiringa av Kamieniec Podolski i to veker, men vart så tvungen til å kapitulere. Den polske armeen var for liten til å stå imot ein osmansk invasjon og klarte berre å vinne nokre få mindre taktiske sigrar. Etter tre månadar vart Polen tvungen til å signere freden i Buchach der dei måtte gå med på å overgje Kamieniec Podolski, Podolia og betale skatt til den osmanske sultanen.
Då meldinga om nederlaget og avtalen nådde Warszawa, nekta Sejmen å betale skatten og organiserte ein stor arme under Jan Sobieski. Polakkane vann så Slaget ved Chocim i 1673. Etter kong Michał døydde i 1673, vart Jan Sobieski vald til konge av Polen. Han prøvde så å slå osmanarane dei neste fire åra, utan suksess. Krigen enda den 17. oktober 1676 med freden i Żurawno der tyrkarane berre fekk ha att kontroll over Kamieniec Podolski. Dette tyrkiske åtaket førte i 1676 òg til starten på den russisk-tyrkiske krigen.
Niårskrigen (1683–1698)
Etter nokre år med fred gjekk Det osmanske riket til åtak på Habsburgmonarkiet. Tyrkarane klarte nesten å erobre Wien, men Jan III Sobieski leia ein kristen allianse som slo dei i slaget ved Wien, noko som utsette hegemoniet til Det osmanske riket i det søraustlege Europa.
Ein ny Heilag liga vart forma av pave Innocent XI og omfattar Det tysk-romerske riket (leia av Habsburg-Austerrike), Det polsk-litauiske samveldet og Republikken Venezia i 1684, og seinare Russland i 1686. Det andre slaget ved Mohács vart eit knusande nederlag for sultanen.
Dark Was the Night, Cold Was the Ground
«Dark Was the Night, Cold Was the Ground» er ein gospel-blues-song skriven og framført av den amerikanske musikaren Blind Willie Johnson og spelt inn i 1927. Songen er hovudsakleg ein instrumental med Johnson sin slidegitar og plukkestil og Johnson som nynnar. Songen er ein av 27 musikklipp som finst på Voyager Golden Record, som vart sendt ut i verdsrommet i 1977 for å representere mangfaldet av liv på jorda. «Dark Was the Night, Cold Was the Ground» vart vald for å uttrykke einsemd. Songen er hylla og spelt inn av mange musikarar og er nytta i mange filmar.
Den store tyrkiske krigen
Niårskrigen (1683–1698)
Involveringa til Russland var første gong landet formelt vart med i ein allianse med dei europeiske maktene. Dette var starten på ei rekkje russisk-tyrkiske krigar, som heldt fram heilt til 1900-talet. Som følgje av Krim-felttoga og Azov-felttoga, kapra Russland den viktige osmanske festninga Azov.
Dark Was the Night, Cold Was the Ground
Bakgrunn
Fødd i 1897, lærte Johnson seg sjølv å spele gitar og tileigna livet sitt til blues- og gospelmusikk, og spelte for folk på gatehjørne. Columbia Records hadde ei gruppe som reiste rundt til mindre byar for å spele inn lokale talent. Johnson spelte inn om lag 30 songar i løpet av fem omgangar mellom 1927 og 1930. Av dei første var «Dark Was the Night, Cold Was the Ground».
Takvam kapell
Takvam kapell er ei langkyrkje frå 1988 i Arna bydel i Bergen kommune i Hordaland fylke. Kapellet erstatta eit kapell frå 1926 som måtte rivast grunna råteskadar.
Den store tyrkiske krigen
Niårskrigen (1683–1698)
Etter det avgjerande slaget ved Zenta i 1697 og mindre småkampar (som slaget ved Podhajce i 1698), vann ligaen krigen i 1699 og tvinga Det osmanske riket til å signere freden i Karlowitz. Osmanarane avstod det meste av Ungarn, Transilvania og Slavonia til Habsburgmonarkiet medan Podolia vart gjeven attende til Polen. Det meste av Dalmatia gjekk til Venezia, i lag med Morea (Peloponnes), som osmanarane fekk attende med freden i Passarowitz i 1718.
Dark Was the Night, Cold Was the Ground
Komposisjon og innspeling
Tittelen på songen er lånt frå ein salme som var populær på 1800-talet i Sørstatane med fasola-songarar. «Gethsemane», skriven av den engelske presten Thomas Haweis i 1792, startar med linjene «Dark was the night, cold was the ground/on which my Lord was laid.» Musikkhistorikaren Mark Humphrey skildrar komposisjonen til Johnson som ein impressjonistisk utgåve av «lining out», ein kall-og-svar-aktig syngestil som var vanleg i afroamerikanske kyrkjer i Sørstatane.
Takvam kapell
Byggverket er i tre og har 75 sitjeplassar.
Dark Was the Night, Cold Was the Ground
Komposisjon og innspeling
«Dark Was the Night, Cold Was the Ground» er 3 minuttar og 21 sekundar av den unike gitarspelinga til Johnson i open D-stemming for slide. I følgje dei fleste forteljingane nytta Johnson ein kniv eller ein pennekniv for flaskehalsen. Melankolien hans, den rue nynninga av gitaren, skapar eit inntrykk av ei «unison jamring», ein melodisk stil som var vanlege i baptistkyrkjene der, koret i staden for å harmonisere, song eller nynna same vokal, men med noko variasjon frå medlem til medlem. Sjølv om vokalen til Johnson er umerkeleg, har fleire kjelder indikert at temaet i songen er krossfestinga av Kristus.
Takvam kapell
Kyrkjegarden er frå 1912.
Dark Was the Night, Cold Was the Ground
Komposisjon og innspeling
Innspeligane hans vart selde av Columbia og Vokalion med andre bluesartistar som Bessie Smith, som Johnson selde meir enn i depresjonstida. I 1928 hylla den viktige blueskritikaren Edward Abbe Niles Johnson i ein artikkel i The Bookman, og hylla hans «valdelege, torturerte og bunnlause rop og stønn, og den gudsbenåda gitarspelinga hans.».
Musikk
Musikken til Johnson vart på ny lagt merke til i 1960-åra takke vere bluesgitaristen Reverend Gary Davis. Som ein høgt akta person i visemiljøet i New York, gav David kopiar av platene til Johnson til unge musikarar og lærte dei å spele songane hans. The Soul Stirrers, Staples Singers, Buffy Sainte-Marie og Peter, Paul & Mary spelte alle Johnson. I 1969 gav det engelske folkrockbandet Fairport Convention ut albumet What We Did on Our Holidays som inneheldt ein song inspirert av «Dark Was the Night, Cold Was the Ground» kalla «The Lord Is in this Place...How Dreadful Is this Place». Ei samling kalla Dark Was The Night kom ut i 2009 på Red Hot Organization, ein veldedig organisasjon som spreiar viten om HIV og AIDS gjennom musikk. Kronos Quartet spelte inn ein versjon av «Dark Was the Night, Cold Was the Ground» på albumet.
Gitaristen Jack White frå The White Stripes kalla «Dark Was the Night, Cold Was the Ground» «det beste dømet på slidegitar som nokon gong er spelt inn» og nytta songen som ein standard for å måle ikonisk rockemusikk som følgde i kjølvatnet, som «Whole Lotta Love» av Led Zeppelin. I 2003 skreiv John Clarke i The Times at «Dark Was the Night, Cold Was the Ground» var «den mest intense og beste bluesinnspelinga som var laga». Francis Davis, forfattar av The History of the Blues er samd, og skriv «Berre med intensiteten aleine-den spirituelle smerten-er det ingenting anna frå denne perioden som kan samanliknast med Johnsons 'Dark Was the Night, Cold Was the Ground', der gitaren spelar rolla som predikanten og den ordlause stemma hans rolla til ein henført kyrkjelyd»
Bakgrunnsstoff
Why Music Matters: Blind Willie Johnson
NM i friidrett 1995
Noregsmeisterskapen i friidrett 1995, hovudmeisterskapen, vart avvikla på Stampesletta stadion på Lillehammer dagane 18.-20. august 1995 og vart arrangert av Lillehammer Idrettsforening.
Geir Moen vart tildelt kongepokal for sitt vinnarløp på 200 meter, medan diskoskastaren Mette Bergmann fekk kongepokalen av dei kvinnelege utøvarane.
100 m
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
110 meter hekk
<br style="clear:both;" />
3 000 m hinder
<br style="clear:both;" />
Høgdehopp
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Tresteghopp
<br style="clear:both;" />
Kulestøyt
<br style="clear:both;" />
Diskoskast
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
3 000 m
<br style="clear:both;" />
100 meter hekk
<br style="clear:both;" />
400 m hekk
<br style="clear:both;" />
Fylkesveg 1 i Buskerud
Fylkesveg 1 i Buskerud går mellom Kana og Holm i Hurum kommune. Vegen er 3,4 km lang.
Cellier des Dauphins
Cellier des Dauphins er eit vinmerke frå Rhône-dalen. Det vart danna i 1967 som eit samvirke av vinprodusentar.
Reidar Lorentzen
Reidar Lorentzen er ein norsk tidlegare friidrettsutøvar frå Hammerfest som vann 13 NM-medaljar i spydkasting, tre av dei i gull. Han var i alle år medlem i oslolaget IK Tjalve. Annemarie Lorentzen var mor hans og friidrettsutøvaren Harald Lorentzen ein eldre bror.
Aktiv
Lorentzen tok steget opp i noregstoppen den 1. september 1979 med eit spydkast på 87,32 m. Dei neste åra vart han nasjonalt ståande litt i skuggen av Per Erling Olsen, sjølv om han i åtte-ni sesongar framover heldt internasjonalt nivå. Då Lorentzen den 11. mai 1985 vann eit stemne i Fredrikstad med ny personleg rekord på 88,54 meter, hadde av nordmenn einast Terje Pedersen, den tidlegare verdsrekordhaldaren, og Per Erling Olsen kasta spydet lenger.
Lorentzen deltok i spydkasting i EM 1982, Sommar-OL 1984 og EM 1986. Han vart niandemann med eit kast på 80,40 m under EM 1982 i Aten, medan han rauk ut i kvalifiseringa både i Los Angeles i 1984 og i Stuttgart i 1986.
Han fekk ikkje heilt same dreisen med spydtypen som vart innført frå 1986. Den personlege rekorden med spydtypen er på 80,06 meter, oppnådd 14. august 1988 under noregsmeisterskapen i Byrkjelo. Det var faktisk hans fyrste NM-tittel, etter han hadde vunne seks sølvmedaljar og to bronsar i tidlegare NM. Han forsvarte NM-tittelen i 1989 og tok sitt tredje NM-gull i 1991.
Lorentzen la opp i 1995. Pr 2016 er det berre Andreas Thorkildsen, Pål Arne Fagernes og Rohnny Nilsen som er framom han på noregsstatistikken over lange spydkast.
Personlege rekordar og årsbeste med den eldre spydtypen
Kasta frå 1979 (87,32 m), 1982 (85,82 m), 1984 (88,46 m) og 1985 (88,54 m) var alle årsbeste i Noreg.
Personlege rekordar og årsbeste med dagens spydtype
Kasta frå 1986 (77,62 m), 1988 (80,06 m), 1989 (73,12 m) og 1991 (74,94 m) var alle årsbeste i Noreg.
Eliteserien i sjakk
Eliteserien i sjakk er det øvste nivået i norsk seriesjakk. Eliteserien består av 10 lag med 6 spelarar på kvart lag. Det spelast 9 runder fordelt på 3 helgar med 3 rundar på kvar tå helgane. Normalt er det ei spelehelg før jul og to etter jul. Dei to dårlegaste laga rykkje ned til sine respektive 1. divisjonsavdelingar, medan dee to vinnarane av kvalifiseringa mellom dei 4 1. divisjonsvinnerne rykker opp til Eliteserien.
Codanserien 2014/15
Eliteserien i sjakk 2014/15 blir spela i helgane 31.10-1.11.2014, 9-11.1.2015, 7-8.2.2015, 6-8.3.2015. Codanserien ble før 2014/15-sesongen utvida til 12 lag. Følgende lag stiller opp:
Eliteserien 2013/14
Eliteserien i sjakk 2013/14 blei spela frå 1. november 2013 til 23. mars 2014. Det var 7. gongen OSS vann Eliteserien.
Kvalifiseringen til Eliteserien 2014/15
Resultatar:
Stavanger - Nordstrand 3,5-2,5
Tromsø - Hell 5-1
Stavanger og Tromsø er kvalifisert for spill i Eliteserien 2014/2015.
Eliteserien 2012/13
OSS tok sin 6. seier i Eliteserien.
Eliteserien 2011/12
Kilde:
Eliteserien 2010/11
Kilde:
Eliteserien 2009/10
Kilde:
Eliteserien 2008/09
Kilde:
Ishavsserien 2007/08
Eliteserien 2007/08 hette Ishavsserien etter hovedsponsor Rica Ishavshotel i Tromsø. Kilde:
Fylkesveg 543 i Nordland
Fylkesveg 543 i Nordland går mellom Sandnes i Sulitjelma og Jakobsbakken i Fauske kommune. Vegen er 9,4 km lang.
Grímsfjall
Grímsfjall er eit 327 meter høgt fjell på øya Suðuroy på Færøyane. Fjellet ligg på vestsida av Suðuroy rett vest for bygda Hvalba. Det ligg mellom eidet i Hvalba, kalla Hvalbiareiði (også kalla Fiskieiði) og Norðbergseiði. Ein kan sjå Grímsfjall frå austsida, som då vender mot Hvalba. Det ligg eit høgt berg mot vest, som vender ut mot nordatlanteren.
Kuvsjinovo
Kuvsjinovo (russisk Кувши́ново) er ein by i Tver oblast i Russland med om lag 10 000 innbyggjarar. Han ligg ved elva Osuga, 110 km vest for Tver.
Han vart grunnlagd i 1910 og fekk byrettar i 1938.
Emballasje
Emballasje (av fransk emballage) er utstyr til å pakka inn, lagra og verna produkt. Emballasjen kan også gje informasjon om og reklamera for produktet.
Emballasje blir brukt både til råvarer og ferdig tilverka varer, og kan vera laga av mange ulike materiale som glas, tre, plast, metall, papp eller papir. Han har utforming etter storleiken og typen ting han inneheld, og kan vera utforma som boksar, esker, flasker, poser og anna.
Materiale
Ein lagar som regel emballasje av fire basismateriale:
Ein kan også kombinera ulike emballasjemateriale for å oppnå ønskte eigenskapar som barrieretettleik, stablestyrke eller produktidentifisering. Papir kan få plastfilm på seg for å bli vasstett, tynne plastskåler kan kombinerast med pappomslag for å gje stablestyrke og produktinformasjon.
Historie
Keramikk er eit svært gammalt emballasjemateriale. Ein kunne opppbevara mat nedlagt i olje i leirkrukker over lengre tid. Noko seinare i historia nytta ein tønner og fat både som emballasje og som måleining. Vinflasker og blikkemballasje kom til på 1700-talet.
På 1800-talet byrja ein for alvor å ta i bruk papiremballasje. På slutten av hundreåret byrja ein også å ta i bruk kunststoffa celluloid og bakelitt på europeiske marknader. Plast kom først i bruk etter andre verdskrigen.
I daglegvarehandelen blei praktisk talt alle matvarer selde i laus vekt over disk frå skuffer, tønner, sekkar osb. heilt frem til 1940-åra. Sidan har det ei rekkje stader funne stad ein overgang til sjølvbetjening der kundar sjølv plukkar ferdig emballerte varer. Dette har medført ei kraftig utvikling for emballasjeindustrien med nye materiale, former og design.
Samtidig utgjer emballasje eit betydeleg avfallsproblem. I nokre høve løyser ein dette problemet gjennom innsamling og gjenbruk eller gjenvinning av emballasjen, som med panteordningar for flasker.
Fylkesveg 2 i Buskerud
Fylkesveg 2 i Buskerud går mellom Lilltvet og Holmsbu i Hurum kommune. Vegen er 2,8 km lang.
Sem kyrkje
Sem kyrkje er ei langkyrkje i Tønsberg kommune i Vestfold og Telemark.
Det står eit gravkapell frå 1935 på kyrkjegarden på den andre sida av fylkesveg 35.
Historie
Sem kyrkje vart opphavleg bygd omkring 1100 ved Sem kongsgård. Truleg var ei kyrkje av tre allereie oppført her, kanskje som ei av landets aller fyrste. Før reformasjonen var kyrkja via til St. Olav.
I Borgartingslova frå midten av 1100-tallet er Sem kyrkje nemnt som ei av seks fylkeskyrkjer i Vika, kystlandet på begge sider av Oslofjorden.
Ifølge sagaen Ågrip skal det ha vore i denne kyrkja kong Harald Gille bar jernbyrd for å sanne farsætta si rundt 1125.
Historikar P. A. Munch mente også at det var i Sem kyrkje at baglarkongen Erling Steinvegg bar jernbyrd for retten til å vera konge i 1204.
Feitthalesau
Feitthalesau eller tjukkhalesau er typar av sau som er vanlege i det nordlege Afrika, Midt-Austen, Pakistan, Nord-India, Vest-Kina og Sentral-Asia.
Nemninga feitthalesau kjem seg av den feittfylte halen med opplagsnæring som desse sauene har, og som gjer at dei kan leve under særs karrige og vekslande naturtilhøve. Til liks med kamel og dromedar, som samlar seg næring i pukkelen på ryggen, samlar desse sauene seg næring i hale og bakpart. Feittavleiringa i halen kan vege opp mot ti kilo. Den mest kjende rasen av feitthalesauene er truleg karakulsau.
Skjee kyrkje
Skjee kyrkje er ei langkyrkje nær tettstaden Stokke i Sandefjord kommune i Vestfold og Telemark.
Kyrkja er frå 1100-talet. Det har vore ei rekkje endringar. Ikkje minst vart kyrkja kraftig utvida ved ei ombygging i 1846. Då fekk ho òg eit vesttårn i tre. Dagens tårn i stein er frå 1936, medan koret er frå 1932, då kyrkje igjen vart forlenga østover.
Bicester
Bicester (uttale 'bister') er ein by i distriktet Cherwell i Oxfordshire i England. Han har omkring 22 000 innbyggjarar (2004).
Byen vart grunnlagt i angelsaksisk tid, og er nemnd i Domesday Book.
Den er no ein av dei raskast voksande byane i Oxfordshire. Dette skuldast nærleiken til motorvegen M40, som knyt han til Oxford, Birmingham og London, og dermed gjer staden attraktiv for pendlarar og bedrifter som treng god kommunikasjon til fleire byar. Det er òg to jernbanestasjonar, Bicester North med samband til London og Birmingham, og Bicester Town med samband til Oxford.
Eit av dei største våpenlagra til den britiske hæren ligg rett utanfor byen, som har lange militære tradisjonar. Veldedighetsorganiasjonen Oxfam, som forhandlar brukte klede og andre varer, har naudlageret sitt like ved Bicester.
Fairytale av Donovan
Fairytale er det andre albumet til den skotske visesongaren Donovan. Det kom først ut i Storbritannia den 22. oktober 1965 på Pye Records. Den amerikanske versjonen av plata kom ut på Hickory Records i november 1965 med litt forskjellige songar. Peter Eden og Geoff Stephens produserte albumet.
Krasnyj Kholm
Krasnyj Kholm (russisk Кра́сный Холм, tyder Raud ås) er ein by i Tver oblast i Russland med om lag 6000 innbyggjarar. Han ligg 160 km nordaust for Tver.
Fairytale av Donovan
Historie
På Fairytale utvikla Donovan stilane sine meir mot britisk folkemusikk, særleg på songar som «Summer Day Reflection Song» og «Jersey Thursday». «Sunny Goodge Street» peikar fram mot den jazz-aktige kjensla og skildra av det urbane London som Donovan utforska dei neste åra. Som på det førre albumet What's Bin Did and What's Bin Hid, er det stort sett Donovan på vokal og akustisk gitar på Fairytale. Shawn Phillips spelar ekstra 12-strengs gitar.
Krasnyj Kholm
Krasnyj Kholm vart først nemnt i 1518, som landsbyen Spas-na-Kholmu. Landsbyen høyrde til Antonijev av St. Nikolai-klosteret til landområdet vart sekularisert i 1764. I 1776 fekk byen byrettar og det noverande namnet sitt. Jernbanen mellom Rybinsk og St. Petersburg nådde Krasnyj Kholm i 1899, og sette fart på byutviklinga.
Fairytale av Donovan
Historie
For utgjevinga i USA la Hickory Records til ein coverversjon av Buffy Sainte-Marie sin «Universal Soldier» og fjerna coverversjonen av Bert Jansch sin «Oh Deed I Do». Donovan si innspeling av «Universal Soldier» vart gjeven ut som singel i USA i september, og gjorde det godt på listene.
Krasnyj Kholm
Ved breidda av elva Mologa, mindre enn tre kilometer frå Krasnyj Kholm, ligg ruinane av Antonijevklosteret som gav opphav til byen. Klosterkatedralen vart bestilt av Andrej Bolsjoj i 1481. Han vart innvigd i 1493 og vart ombygd i kalkstein eit halvt hundreår seinare. Denne bygningen, som var den eldste i oblasten, vart lagt i grus av bolsjevikane. Han står framleis utan tak og forfell.
Olai Lorange
Olai Lorange var ein norsk lege frå Høland i Akershus og mangårig sjefsinspektør i Arbeidstilsynet.
Etter examen artium 1895 og cand.med. 1903 jobba Lorange under distriktslege Parelius i ytre Romsdal. Der etter arbeidde han 1903-05 på kommunale sjukehus i Kristiania og 1905-07 var han assisterande lege ved tuberkuloseheimen Reknes sanatorium i Molde. Frå våren 1907 hospiterte han ved Charite sin poliklinikk for lungesjuke i Berlin. I 1908 var Lorange tilbake i Romsdal, då som kommunelege i Grytten og Hen herad til 1912. Sidan var han reservelege i tre år ved epidemiavdelinga på Ullevål sjukehus i Kristiania. Som spesialist på epidemiske sjukdommar reiste han våren 1916 på eit offentleg oppdrag til krigsfronten i Frankrike.
Frå 1916 til 1946 var Lorange nasjonal sjefsinspektør for det stadlege fabrikktilsynet (Arbeidstilsynet). I den eigenskap skreiv han ei mengd lærde artiklar om arbeidshygiene og måtar å verne seg mot smitte og sjukdom.
Under andre verdskrigen vart Lorange arrestert for å ha drive med den illegale avisa Vi vil oss et land.
Toppserien 2012
Toppserien 2012 var den 26. sesongen av den øvste norske divisjonen i fotball for kvinner. Sesongen starta 14. april og vart avslutta den 11. november, med ein pause mellom 30. juni og 21. juli, på grunn av J19-EM, og frå 5. august til 21. september på grunn av U20-VM. Dette var fyrste gongen Toppserien vart utsett på grunn av meisterskap for aldersbestemde landslag. Røa var regjerande seriemeister, og dei to lagene som rykket opp før sesongstart var Vålerenga og Fart. Det var Vålerenga sin fyrste og Fart sin andre sesong i Toppserien.
Eggedal stavkyrkje
Eggedal stavkyrkje eller Hovland stavkyrkje låg ved garden Hovland (gnr. 48), om lag ein kilometer nord for dagens Eggedal kyrkje, og vert ofte omtala med Hovland-namnet. «Sigurdr prestr i Eggiadale» er omtala i 1334. Ifølgje Lorentz Dietrichson tyder Hovland-namnet på at kyrkja stod på eit tidlegare hov. Kyrkja er òg omtala av Jens Nilssøn i samband med hans visitasreise i 1595: «Till Sigdall ere 2. annexer [...] Den anden annex heder Eggedall men kircken Hofflandt liggendis i norduest 3 mijll fra hoffuit kircken, der giøris tienniste huer tredie Søndag.»
Kyrkja var opphaveleg ei langkyrkje. Det opphavelege koret er ikkje skildra i litteraturen, men ein trur at det var smalare enn skipet, og hovudenden frå to stavar som kan ha vore frå dette, er tekne vare på. Dette koret vart truleg rive i 1651. Skipet skal ha blitt utvida mot vest i 1630 (også i stavverk), rett etter at ei tilsvarande utviding fann stad ved hovudkyrkja. Etter desse endringane stod kyrkja fram som ein langstrekt og smal bygningskropp med hjørnestavar og med to mellomstavar på kvar langside. Skipet og koret hadde då same breidd, og kordelen (ikkje den opphavelege) var stykkjet austover frå dei austlegaste mellomstavane. Ein synfaringsrapport frå 1673–75 skildrar kyrkja som ei stavkyrkje, men det var «udi Kirken ingen Loft, ei heller ingen haver været». Dietrichson hevdar òg at kyrkja ifølgje ein synfaringsrapport frå 1688 på den tida framleis hadde sval rundt omkring tekt med spon. I samband med ei synfaring i 1724 heiter det: «... denne Hoflands kirke er fra første tid, opsat med træ Reise værck hvis størrelse da ickun haver vaaren 8te alen lang imellem øverste og nederste hiørne stolper, og siden er den bleven med lige saadant Reiseværck tilbygget oven og neden, at den nu i alt er 22 al. lang og 6 al. bred, hvortil atter igien siden er bleven tilbygget 2de tømrede vinger at den nu er en Kors Kirke...»
Kyrkja vart riven i 1881 etter at ny Eggedal kyrkje vart innvigd 18. september 1878. Før rivinga vart kyrkja undersøkt av arkitekt Håkon Thorsen, og resultata vart publiserte av Nicolay Nicolaysen i Fortidsminneforeningen si årbok 1881. Av denne går det fram at kyrkja var «... for største delen en reisverksbygning med den for disse bygninger sedvanlige sperkonstruktion. Ved en, paa grund af aarstallet i vindfløyen, antagelig 1680 foretagen istandsættelse var den tilbygget en korsarm midt på hver af langsiderne, et sakristi mot øst og en sval foran vestre indgang, alt af laft, ligesom den omgivende svalgang, som bygningen oprindelig maa have havt, rimeligvis dengang blev borttagen.» Interiøret er kjent frå eit bilete måla av Ernst Josephson i 1872.
I dagens kyrkje
Ei rekkje etterreformatoriske inventargjenstandar i dagens Eggedal kyrkje har vore i stavkyrkja. Det gjeld til dømes altartavla frå 1720 og preikestolen.
Korskiljet i dagens kyrkje er rekonstruert med bruk av gamle delar. Av desse er søyleskafta opphavelege, ifølgje «Norges kirker». Dei arkaiske stavemåtane som er nytta på akantuskrona, kan òg tyde på overføring.
Vidare omtalar «Norges kirker» kalk og disk frå 1600-talet, utan at oppbevaringsstad er eksplisitt fastslege. Det same gjeld eit dåpsfat i sylv som skal vore gjeve av Georg Peter Rasch, som var sorenskrivar i Sigdal 1840–1853, og ei kiste frå 1700-talet. Ei mellomalderklokke skal vere teken vare på, truleg ved kyrkja.
Anna
I samband med rivinga vart ifølgje Dietrichson to groteske dyrehovud av tre (som frå korboga i Veggli stavkyrkje) og tre forskjellige delar av ein utskoren portal sende til Oldsaksamlinga. «Norges kirker» omtalar ein døypefont frå noko etter 1724 som tidlegere skal ha vore i Nordiska museet, men inventarnummeret UO 34295 tyder på at fonten no er i Oldsaksamlinga. Det same gjeld eit oblatjarn (UO 33273). Mellom andre gjenstandar omtala med museumsnummer knytta til Oldsaksamlinga er eit krusifiks (UO 10786), ein del av eit krusifiks (UO 10787), ein treskulptur av Maria med barnet (UO 10785), ein treskulptur av Jakob den eldre (UO 24768) og eit kopparfat (UO 33297).
Ei mellomalderljosekrone er i Drammens museum (gjenstandsnr. D.1453).
Ei rekkje gjenstandar frå Eggedal har museumsnummer knytta til Norsk Folkemuseum utan at det står eksplisitt at dei kjem frå kyrkja. Det gjeld tre ljosestakar (NF 1987–1420AB, NF 1987–1435 og NF 1987–1436 ), to fat (NF 1987–0726 og NF 1987–0768 ) og to gravskjold (NF 1987–1705 og NF 1987–1706 ).
Eit blyglasvindauge i Christian Skredsvig sin heim Hagan skal stamme frå stavkyrkja. Det same gjeld ein snodd stolpe same staden.
Tone Float
Tone Float er eit album av det tyske bandet Organisation. Organisation var ei tidleg utgåve av Kraftwerk, og gav berre ut dette albumet. Etter albumet kom ut starta medlemmar frå bandet Kraftwerk.
Bakgrunn
Albumet kom berre ut i Storbritannia og selde nokre få eksemplar i august 1969, og vert best hugsa fordi to av bandmedlemmane, Ralf Hütter og Florian Schneider-Esleben, seinare starta gruppa Kraftwerk. Det var produsert av Konrad «Conny» Plank.
Salet var dårleg og RCA valde å droppe bandet, som då vart oppløyst.
Albumet har aldri vorte offisielt gjeve ut på nytt, men det finst på piratkopierte CDar og LPar frå 1990-åra. Desse inneheld ofte bonusspor, feilaktig kalla «Vor dem blauen Bock», som i røynda er ein instrumental kalla «Rückstoss Gondoliere», frå ein konsert den 22. mai 1971 av Kraftwerk på TV-showet Beat-Club. Denne songen vart framført av den kortvarige varianten av Kraftwerk med Florian Schneider, Michael Rother og Klaus Dinger (Ralf Hütter hadde slutta i bandet i denne perioden for å studere arkitektur). Rother og Dinger starta sidan Neu!.
Jimmy Campbell
Jimmy Campbell var ein engelsk musikar og låtskrivar frå Liverpool i England. Han var medlem av Merseybeat-gruppene The Kirkbys, The 23rd Turnoff og Rockin' Horse, i tillegg til at han gav ut tre soloalbum.
Karriere
Campbell byrja med musikk på skulen og skipa bandet The Panthers. Dei varma opp for The Beatles i januar 1962. Bandet spelte på The Cavern fleire gonger og ein av konsertane deira vart sende på Radio Luxembourg, då dei vart introduserte som The Kirkbys av Bob Wooler, som var programleiar for showet, 'Sunday Night at the Cavern'. Wooler meinte at å byte namn til heimbyen deira ville skaffe dei fleire fans. Namnet vart hengande ved og gruppa gav ut ein singel, «It's A Crime», i 1966, mot slutten av Merseybeat-perioden.
Campbell gjekk vidare til deet gryande psykedeliske miljøet og gav bandet namnet The 23rd Turnoff. Namnet vart henta frå ein avkjørsel på motorvegen M6 nær Liverpool. Her fann han at røtene i Liverpool vart ein bakdel for han, sidan miljøet etablerte seg sjølv i London. Bob Stanley i The Times skildra Campbell som «den tapte låtskrivaren frå denne tida», og han skreiv fleire songar for andre artistar. Cliff Richard, Billy Fury, The Swinging Blue Jeans og Rolf Harris har alle spelt songar av Campbell. Sjølv om Campbell ikkje vart kjend i 1960- og 1970-åra, vart musikken hans seinare høgt akta. Will Sergant kalla Campbell-singelen «Michael Angelo», spelt inn med 23rd Turnoff, blant dei ti beste psykedeliske songane. The Guardian inkluderte samlealbumet The Dream of Michelangelo på lista si over tusen album du må høyre før du døyr i 2004.
Sunde kyrkje
Sunde kyrkje er ei arbeidskyrkje frå 1984 i Stavanger kommune, Rogaland fylke. Bygget er i vifteplan, av betong og murstein og er teikna av arkitekt Reidar Vollan. Kyrkja har 650 sitjeplassar.
CV9030N
CV9030N er ei stormpanservogn, ei norsk utgåve av den svenske CV90-familien av kampkøyretøy.
Ekte tofrøbladingar
Eigentlege eller ekte tofrøbladingar (Eudicotyledoneae) er ei gruppe i moderne biologisk systematikk (APG II-systemet frå 2003) som utgjer ein av dei tre store kladane i klassen tofrøblada plantar. Gruppa omfattar rundt 75 000 artar, og utgjer rundt 25 % av alle karplantar på jorda.
Fylkesveg 1 i Hedmark
Fylkesveg 1 i Hedmark går mellom Freng og Bergseng i Ringsaker kommune. Vegen er 7,9 km lang.
Ekte tofrøbladingar
Eit avleidd fellestrekk for dei ekte tofrøblada plantane er at dei har pollen med tre opningar i karakteristiske furer. Andre utbreidde fellestrekk er at frøet som oftast gror med to frøblad, og at bladet som oftast har fjør- eller handmønstra nervestrukturar.
Fylogenetisk oversikt
Inndelinga under viser det ein til no veit om slektskapstilhøva i hierarkisk skrivemåte (familiane som har norske navn er gjevne i parentes):